****

**Republika e Kosovës**

**Republika Kosova - Republic of Kosovo**

**Qeveria - Vlada - Government**

***Ministria e Drejtësisë – Ministarstvo Pravde – Ministry of Justice***

20 shkurt 2025

**FTESË PËR APLIKIM**

**PËR ANËTAR TË KOMISIONIT VLERËSUES PËR PROJEKTET E OJQ-ve NGA FUSHA E SHËRBIMEVE SOCIALE DHE FAMILJARE**

Bazuar në Rregulloren e Ministrisë së Financave Nr- 04/2017 mbi kriteret, standardet dhe procedurat e financimit publik të OJQ-ve, në Nenin 8, paragrafi 3.2 parasheh që pjesë e çdo Komisioni Vlerësues për vlerësimin e projekt propozimeve të OJQ-ve të pranuara sipas thirrjes publike duhet të jenë dy përfaqësues nga grupi i ekspertëve të jashtëm, duke përfshirë një përfaqësues të OJQ-ve.

Për këtë qëllim MD fton të gjithë të interesuarit që të aplikojnë për të qenë pjesë në cilësin e anëtarit të Komisionit Vlerësues për të vlerësuar projekt propozimet e dorëzuara nga OJQ-të sipas thirrjes publike nga fusha e shërbimeve sociale të datës 18.2.2025 të publikuar nga Ministria e Drejtsisë.

Të gjithë kandidatët të cilët nuk janë nën hetime apo me precedent penal dhe që kanë përvojë në shoqërin civile me përparësi nga OJQ-të që merren me fushën e shërbimeve sociale apo fusha të ngjashme, u mundësohet të aplikojnë për pjesëmarrje në Komisionin Vlerësues në cilësinë:

* Një përfaqësues nga OJQ-të;
* Një përfaqësues në cilësinë e ekspertit.

**Të drejtë aplikimi kanë**

* Të punësuarit në organizatat jo-qeveritare aktive në Republikën e Kosovës;
* Ekspertë të pavarur, cilët kanë të paktën 5 vite përvojë pune që ndërlidhet me administratën publike, hartimin dhe menaxhimin e projekteve në fushën e shërbimeve sociale apo fusha të ngjashme.

**Kandidatët duhet të plotësojnë këto kushte**

* Duhet të kenë të kryer së paku nivelin e studimeve bachelor;
* Të kenë të paktën 5 vite përvojë pune;
* Të kenë përvojë në vlerësim të projekteve të OJQ-ve;
* Të mos kenë denime penale në evidencën qendrore penale të Republikës së Kosovës;
* Të mos jenë të emëruar politikë, shërbyes civil apo pozita të ngjashme në administratën shtetërore.

**Kandidatët duhet të dorëzojnë këto dokumente**

* Një CV të përditësuar;
* Një letër motivimi;
* Kopjen e Diplomës (kopje e noterizuar);
* Dëshmitë e përvojës së punës;
* Dëshmitë e përvojës në vlerësimin e projektet të OJQ-ve;
* Certifikatën mbi denimet penale;
* Deklaratën nën betim nga aplikuesi se nuk është i emëruar politikë, shërbyes civil apo pozita të ngjashme në administratën shtetërore
* Të punësuarit në OJQ duhet të dorëzojnë një letër nominimi nga Udhëheqësi i OJQ-së në të cilën aplikuesi është i punësuar apo angazhuar.

Ekspertët e angazhuar nga MD, do të kompensohet sipas legjislacionit në fuqi.

Aplikimi mund të bëhet duke dorëzuar një kopje fizike të dokumentacionit të kërkuar në Ministrinë e Drejtsisë, Ndërtesa e Qeverisë, Rr. Luan Haradinaj, pn. Ndërtesa e ish Rilindjes 10000 Prishtinë, Zyra e Arkivit në MD, apo përmes postes deri me datën **7.3.2025.**

MD do të vlerësoj të gjitha aplikacionet e pranuara me kohë dhe kandidatët të cilët i plotësojnë kriteret e përcaktuara përmes kësaj ftese publike do të janë pjesë e Komisionit Vlerësues të thirrjes publike nga fusha e shërbimeve sociale të datës **18.2.2025** të publikuar nga Ministria e Drejtsisë.